Praktiese Aktes vir Prokureurs | Gawie le Roux Institute of Law
DAAI HUPSTOOT WAT JOU PRAKTIESE ERVARING NODIG HET
Welgedaan met jou sukses in die akte-eksamen! (En ons hou duim vas as dit nog vir jou voorlê.)
Ons almal weet dat dit een ding is om die eksamen te slaag en iets heeltemal anders om met selfvertroue te begin praktiseer. Juis daarom sal hierdie blitskursus jou in haarfyn besonderhede die praktiese kant van aktevervaardiging leer.
3 DAE | WOENSDAG TOT VRYDAG
Woon in Kaapstad, Pretoria of Johannesburg by
Registreer nou om jou notas vroegtydig te ontvang en optimaal voor te berei
Voordele van ons kursus
Die teoretiese afdeling bestaan uit 'n stel notas met die teorie wat van toepassing is op hierdie kursus. Ons neem egter aan dat jy, as nuut-toegelate aktebesorger, oor 'n basiese begrip van die teoretiese sy van aktepraktyk beskik.
Registreer vroegtydig om jou notas lank vooraf te ontvang. Sodoende is jy in staat om jou geheue te verfris aangaande die teorie alvorens die kursus afskop.
Die praktiese afdeling is waar jy jou ore moet spits. Ons bespreek twee praktiese gevallestudies en illustreer hoe die teorie in praktyk toegepas word.
Jy ontvang ook omvattende handleidings wat transportaktes en verbandregistrasies van kop tot tone uiteensit - al die pad vandat jy die lêer oopmaak tot sy finale afsluiting.
Ons lei jou daarin om 'n bewese sisteem in jou kantoor op te stel.
Jy doen waardevolle kennis op oor die finansiële aspekte van 'n transportakte.
Die kersie op die koek is dat hierdie handleidings nou joune is om in jou kantoor te gebruik.
Kyk gerus na die kursusinhoud en loer na wat bestaande kliënte te sê het in die getuienisse hieronder.
Conventional and Sectional Deeds of Transfer - Theory
Conventional Deed of Transfer with Sectional Title Transfer Input – Practical Case Study
Mortgage Bonds: Registration and Cancellation Procedure – Theory and Practice
Niks kan die waardevolle ervaring wat jy in die werksplek opdoen, vervang nie, maar ons kursus sal vir jou 'n vastrapplek gee sodat jy vinniger en meer effektief te werk kan gaan.
Ons sal jou toerus met 'n bewese sisteem wat vir jou die selfvertroue sal gee wat jou aktepraktyk nodig het.
Is jy 'n nuut-toegelate aktevervaardiger, 'n enkelpraktisyn wat sonder 'n akte-sekretaresse werk, of die een wat die aktedepartement in 'n gevestigde firma bedryf? Dan sal hierdie kursus jou lewe verander!
Kaapstad 19-21 Februarie 2020 (Eng)
Pretoria 11-13 Maart 2020 (Afr)
Johannesburg 1-3 April 2020 (Eng)
Pretoria 27-29 Mei 2020 (Eng)
Johannesburg 16-18 September 2020 (Eng)
Pretoria 14-16 Oktober 2020 (Eng)
R3 300 vir vroeë registrasie*
*Die vroeë registrasiefooi is slegs van toepassing as ons jou registrasievorm en bewys van betaling voor of op die finale dag vir vroeë registrasie ontvang (twee weke voor die kursus).
Dagsê, ek is Gawie le Roux, 'n prokureur, aktevervaardiger en entrepreneur van die pragtige Jakarandastad. Ek is passievol oor Suid-Afrika en sy mense, wat natuurlik is waarom dit vir my groot vreugde gee om jou te bemagtig om die beste aktebesorger te wees wat jy kan wees. Ek was ook eens daar waar jy nou is - aan die begin van 'n belowende loopbaan, en tog nog baie om te leer. Ek en my kollegas, Erinda Frantzen en Melissa Smit, het met groot sorg 'n kursus opgestel wat in die fynste besonderhede in aktes se praktiese kant ingaan. Gee jouself en jou loopbaan die hupstoot wat jy nodig het. Registreer sommer nou.
Haai, Erinda Frantzen hier. Ek werk 'n klompie jaar reeds saam met Gawie le Roux. Uit ervaring weet ons dat daar meer aan aktevervaardiging is as bloot die teorie. Dit is dan waarom ons hierdie kursus ontwikkel het - om jou by te staan om die praktiese kant te bemeester. Glo my gerus as ek sê ons wil sien hoe jy floreer.
Hallo, ek is Melissa Smit, en ek is die aanbieder vir hierdie kursus. Ek is 'n senior aktekonsultant en deel graag met jou alles wat jy moet weet oor aktes se praktiese sy. Ek kan nie wag dat ons ons saam in die dieptes van aktes ingrawe nie!